LAC Frisia 1883

LAC Frisia 1883 is in Fryske fuotbalklup út Ljouwert. Frisia is ien fan de âldste fuotbalklups yn Fryslân en waard oprjochte op 25 april 1883. It earste alvetal komt út yn de Tredde klasse fan de KNVB. Frisia spilet ek ynternasjonale wedstriden. De klupkleuren binne giel en marineblau, en de thúsbasis fan de fuotbalklup is it moderne sportpark De Meagere Weide. De klup wûn ferskate prizen en toernoaien. It klupblêd hjit De Frisiaan en De Lacskûn is de bynamme fan de feriening.

Earelist
Kampioen fan it Noarden
 1904, 1908, 1909, 1911, 1925
Kampioen Twadde klasse
 1942, 1943, 1944

Klupkultuer
Skiednis
LAC Frisia 1883 waard op 25 april 1883 oprjochte as cricketklup ûnder de namme Cricketclub Frisia, troch P.A.V. baron van Harinxma thoe Slooten, de lettere Kommissaris fan de Keninginne yn Fryslân. Yn febrewaris 1894 krige de cricketklup ek in fuotbalôfdieling. Al gau waard de namme feroare yn Cricket en Footballclub Frisia. Twa jier letter ferdwûn de cricketôfdieling en bleau der allinnich noch fuotbal oer. De klup feroare har namme yn "Leeuwarder Athletische Club Frisia" en spile yn de earste Noardlike kompetysje, mei tsjinstanners as Quick en Achilles. It earste tenu bestie út in wite trui mei in blau giele sjerp en in blauwe broek en in blauwe pet.

Rekords
Earste ynternasjonale wedstryd: Frisia - Bremer Fußballclub 2-1 (25 april 1908).
Earste wedstryd damesteam: Frisia - SC Twizel 0-1 (28 septimber 1985).
Grutste útsege: Read-Giel - Frisia 1-9 (û.o. 5x K. Wetting); kompetysje (9 septimber 2007)
4.000ste doelpunt foar Frisia: Marciano Kasijo yn de wedstryd tsjin Velocitas (2005).

 Clubliet 
It clubliet fan LAC Frisia 1883:
Wij zullen altijd strijden, 
voor Frisia’s oude naam. 
Wij zullen steeds verbreiden, 
haar roemrijk fiere faam. 
Niets zal ons kunnen scheiden, 
Wij blijven hecht tezaam.

Frisia zal blijven leven.
We strijden alleen met haar mee. 
De club waarvoor we alles geven,  
Dat is onz’ L.A.C.

 Bestjoerders 
Foarsitter: S.A. Bosma
Eare-Foarsitter: F. Popma
Sekretaris: H.Terpstra
Ponghâlder: R. Onderstijn
Technyske Saken: J. Schotanus
Kontribúsje saken: G. Oosterop

Bekende (âld-)spilers
 Spiler Steven Berghuis (jeugd) Reza Ghoochannejhad (jeugd) Martijn Roosenburg (jeugd) Mark Diemers (jeugd) Haijo Apotheker Marciano Kasijo

Keppeling om utens
 Offisjele L.A.C. Frisia 1883 clubsite
 Webstee oer LAC Frisia.

Kategory:Fryske fuotbalklup
Kategory:Sportferiening yn Ljouwert
Kategory:Organisaasje oprjochte yn 1883